ddrg/super_eurlex huggingface dataset:
UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om ophævelse af visse direktiver om levnedsmiddelhygiejne og sundhedsbetingelser for produktion og markedsføring af visse animalske produkter til konsum og om ændring af direktiv 89/662/EØF og 91/67/EØF

2000/0182 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om ophævelse af visse direktiver om levnedsmiddelhygiejne og sundhedsbetingelser for produktion og markedsføring af visse animalske produkter til konsum og om ændring af direktiv 89/662/EØF og 91/67/EØF

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Kommissionens vedtagelse af forslaget [1] // 14.07.2000

[1] EFT C 365 E af 19.12.2000, s. 132.

Udtalelse fra Det Europæiske Økonomiske og Sociale Udvalg [2] // 28.03.2001

[2] EFT C 155 af 29.5.2001, s. 39.

Europa-Parlamentets udtalelse ved førstebehandlingen // 03.06.2003

Vedtagelse af det ændrede forslag // 23.07.2003

Politisk enighed i Rådet // 22.07.2003

Vedtagelse af den fælles holdning [3] // 27.10.2003

[3] EUT C 48 E af 24.2.2004, s. 131.

Vedtagelse af Parlamentets indstilling ved andenbehandlingen // 30.03.2004

3. Formålet med forslaget

Dette er fjerde forslag i en pakke bestående af fem forslag, der skal konsolidere og ajourføre de gældende fællesskabsbestemmelser om fødevarehygiejne.

Forslaget sigter mod:

*ophævelse af 17 direktiver om fødevarehygiejne

*ændring af andre direktiver, der har direkte forbindelse med fødevarehygiejne

*indførelse af en beskyttelses- og standstill-klausul for at sikre, at vigtige temperaturkrav og mikrobiologiske krav fastholdes, og at gennemførelsesbestemmelserne på grundlag af de 17 ophævede direktiver fortsat er gældende.

4. Kommissionens udtalelse om Parlamentets ændringsforslag

Ingen ændringsforslag ved andenbehandlingen.

5. Konklusion

Der er ikke behov for et ændret forslag.
UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om særlige hygiejnebestemmelser for animalske fødevarer OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2000/0179 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS FORORDNING om særlige hygiejnebestemmelser for animalske fødevarer

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Kommissionens vedtagelse af forslaget [1] // 14.07.2000

[1] EFT C 365 E af 19.12.2000, s. 58.

Udtalelse fra Det Europæiske Økonomiske og Sociale Udvalg [2] // 28.03.2001

[2] EFT C 155 af 29.5.2001, s. 39.

Europa-Parlamentets udtalelse ved førstebehandlingen [3] // 15.05.2002

[3] EUT C 180 E af 31.7.2003, s. 288.

Vedtagelse af det ændrede forslag // 27.01.2003

Politisk enighed i Rådet // 16.12.2002

Vedtagelse af den fælles holdning [4] // 27.10.2003

[4] EUT C 48 E af 24.2.2004, s. 23.

Vedtagelse af Parlamentets indstilling ved andenbehandlingen // 30.03.2004

3. Formålet med forslaget

Dette er andet forslag i en pakke bestående af fem forslag, der skal konsolidere og ajourføre de gældende fællesskabsbestemmelser om fødevarehygiejne.

Det har til formål at omarbejde EF-hygiejnebestemmelserne for animalske fødevarer. Det indeholder bestemmelser om kød og kødprodukter, fiskevarer, toskallede bløddyr, mælk og mejeriprodukter, æg og ægprodukter samt animalske biprodukter til konsum.

Det primære formål med forslaget er at forenkle de eksisterende bestemmelser.

4. Kommissionens udtalelse om Parlamentets ændringsforslag

Europa-Parlamentet fik med Rådets godkendelse forelagt en kompromispakke med ændringer.

De ændringsforslag, Parlamentet har vedtaget, afspejler det kompromis, Parlamentet og Rådet er nået til enighed om, og Kommissionen kan acceptere kompromiset.

Kompromispakken indeholder følgende ændringsforslag:

* I ændringsforslag 9 (betragtning 19) understreges det, at det er nødvendigt, at Kommissionen koordinerer den procedure, hvorved medlemsstaterne får tilladelse til at fravige hygiejnebestemmelserne for at imødekomme behov hos virksomheder, der anvender traditionelle fødevareproduktionsmetoder.

* Ændringsforslag 10 er en redaktionel ændring, der beskriver Kommissionens muligheder for at ændre bilagene via komitéproceduren. Det påvirker ikke Kommissionens beføjelser til at anvende komitéproceduren.

* Ændringsforslag 11 er en redaktionel ændring, der gør det klarere, hvilke forpligtelser jægere har med hensyn til fødevaresikkerhed.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som angivet.
Ændret forslag til EUROPA-PARLAMENTETS OG RÅDETS AFGØRELSE om et flerårigt fællesskabsprogram med sigte på forbedret tilgængelighed, anvendelighed og kommerciel udnyttelse af digitalt indhold i Fællesskabet (forelagt af Kommissionen i henhold til EF-traktatens artikel 250, stk. 2)

2004/0025 (COD)

Ændret forslag til EUROPA-PARLAMENTETS OG RÅDETS AFGØRELSE om et flerårigt fællesskabsprogram med sigte på forbedret tilgængelighed, anvendelighed og kommerciel udnyttelse af digitalt indhold i Fællesskabet

1. Baggrund

Med skrivelse af 13. februar 2004 forelagde Kommissionen i overensstemmelse med EF-traktatens artikel 251, stk. 2, og artikel 157, stk. 3, Parlamentet forslag til Europa-Parlamentets og Rådets afgørelse om et flerårigt fællesskabsprogram med sigte på forbedret tilgængelighed, anvendelighed og kommerciel udnyttelse af digitalt indhold i Fællesskabet (KOM(2004) 96 - 2004/0025(COD)).

Europa-Parlamentets holdning - første behandling: 22. april 2004

2. Målet med Kommissionens forslag

Det overordnede formål med eContentplus er forbedret tilgængelighed, anvendelighed og kommerciel udnyttelse af digitalt indhold i Fællesskabet for at lette produktion og udbredelse af informationer og viden - inden for områder af offentlig interesse - på fællesskabsniveau.

Programmet vil skabe bedre vilkår for adgangen til og forvaltningen af digitalt indhold og digitale tjenester i flersproglige og multikulturelle miljøer. Det øger brugernes valg og understøtter nye måder at interagere med videnberiget digitalt indhold. Det er en facilitet, som bliver stadig vigtigere for at gøre indhold mere dynamisk og tilpasset særlige kontekster.

3. Kommissionens holdning til Europa-Parlamentets ændringsforslag

3.1. Generel vurdering

Alle Europa-Parlamentets ændringer er på linje med Kommissionens forslag og bidrager med nyttige præciseringer til gennemførelsen af eContentplus programmet. Kommissionen accepterer derfor samtlige ændringer.

3.2. Gennemgang af ændringerne

Ændringsforslag 1 (betragtning 15 a ny), afklaring af henvisning til interessenter vedr. digitalt indhold.

Ændringsforslag 2, 3, 4, 5, 11, 12, 13, 14, 15, 16 afklaring af henvisning til de specifikke mål.

Ændringsforslag 6, 8, 9, 10 foreslår en revideret tekst for at sikre, at de årlige bevillinger er i overensstemmelse med de finansielle overslag.

Ændringsforslag 7 foreslår fremsendelse af resultaterne af de kvantitative og kvalitative evalueringer til Europa-Parlamentet og Rådet sammen med eventuelle forslag om ændring af afgørelsen. Resultaterne fremsendes, inden forelæggelsen af udkastet til Den Europæiske Unions almindelige budget for 2007, hhv. 2009.

4. KONKLUSION

I henhold til artikel 250, stk. 2, i EF-traktaten ændrer Kommissionen sit forslag som anført ovenfor.
Forslag til RÅDETS FORORDNING om ændring af forordning (EF) nr. 2287/2003 for så vidt angår fiskeri efter torsk i Østersøen

(forelagt af Kommissionen)

BEGRUNDELSE

Ved Rådets forordning (EF) nr. 2287/2003 er der fastsat fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, for 2004. En ændring af forordningen er påkrævet efter beslutninger, som for nylig er blevet truffet i Den Internationale Østersøfiskerikommission (IBSFC) om at indskrænke perioden for forbud mod fiskeri efter torsk i Østersøen fra 1. juni-31. august 2004 til 15. juni-15. august 2004.

Dette forslag har til formål at foretage de nødvendige ændringer af bilag IV til forordning (EF) nr. 2287/2003.

Kommissionen anmodes om at vedtage dette forslag snarest muligt, så fiskerne kan planlægge deres aktiviteter i denne fangstsæson, og fremsende det til Rådet.

Forslag til RÅDETS FORORDNING om ændring af forordning (EF) nr. 2287/2003 for så vidt angår fiskeri efter torsk i Østersøen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik [1], særlig artikel 20,

[1] EFT L 358 af 31.12.2002, s. 59.

under henvisning til forslag fra Kommissionen [2], og

[2] EUT C af , s. .

ud fra følgende betragtninger:

(1) Den Internationale Østersøfiskerikommission (IBSFC) vedtog en rekommandation i maj 2004 om indskrænkning af perioden for forbud mod fiskeri efter torsk i Østersøen fra 1. juni-31. august 2004 til 15. juni-15. august 2004. Det bør sikres, at denne rekommandation gennemføres i EF's retsorden.

(2) Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger [3], bør derfor ændres i overensstemmelse hermed -

[3] EUT L 344 af 31.12.2003, s. 1

UDSTEDT FØLGENDE FORORDNING:

Artikel 1

Punkt 4 i bilag IV til forordning (EF) nr. 2287/2003 affattes således:

" 4. Forbud mod fiskeri efter torsk i Østersøen i sommerperioden

Fiskeri efter torsk er forbudt i Østersøen, Bælterne og Øresund i perioden 15. juni-15. august 2004."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. juni 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand
Forslag til RÅDETS FORORDNING om ændring af forordning (EF) nr. 88/98 for så vidt angår udvidelse af forbuddet mod at anvende trawl til polske farvande

(forelagt af Kommissionen)

BEGRUNDELSE

Ved Rådets forordning (EF) nr. 88/98 af 18. december 1997 er der fastsat tekniske foranstaltninger til bevarelse af fiskeressourcerne i Østersøen, Bælterne og Øresund. Det er nødvendigt at ændre denne forordning som følge af Polens tiltrædelse af Den Europæiske Union.

Den Internationale Østersø-fiskerikommission (IBSFC) indførte i 1991 et forbud mod at anvende trawl i Oderbank-området for at beskytte gydende pighvar og andre unge fladfisk. Forbuddet mod at anvende trawl i de femten medlemsstaters farvande blev gennemført ved Rådets forordning (EF) nr. 88/98 af 18. december 1997 om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund [1]. Da forordningen efter Polens tiltrædelse af Den Europæiske Union også gælder for polske farvande, skal forbuddet mod at anvende trawl udvides til at omfatte den del af Oderbank-området, der ligger inden for de polske farvande.

[1] EFT L 9 af 15.1.1998, s. 1.

Rådet opfordres til at vedtage dette forslag hurtigst muligt.

Forslag til RÅDETS FORORDNING om ændring af forordning (EF) nr. 88/98 for så vidt angår udvidelse af forbuddet mod at anvende trawl til polske farvande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til tiltrædelsesakten af 2003 [2], særlig artikel 57, stk. 2, og

[2] EUT L 236 af 23.9.2003, s. 1.

ud fra følgende betragtninger:

(1) Den Internationale Østersø-fiskerikommission vedtog en rekommendation den 21. september 1991, der tog sigte på at forbyde fiskeri med trawl i Oderbank-området. Rekommendationen blev gennemført i EF-retten ved artikel 8, stk. 3, i Rådets forordning (EF) nr. 88/98 af 18. december 1997 om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund [3].

[3] EFT L 9 af 15.1.1998, s. 1.

(2) I lyset af Polens tiltrædelse af Den Europæiske Union bør det geografiske område, der er omfattet af forbuddet mod at anvende trawl, udvides til at omfatte polske farvande.

(3) Forordning (EF) nr. 88/98 bør ændres i overensstemmelse hermed -

UDSTEDT FØLGENDE FORORDNING:

Artikel 1

Artikel 8, stk. 3, i forordning (EF) nr. 88/98 affattes således:

"3. Det er året rundt forbudt at fiske med trawl, snurrevod og lignende redskaber i det geografiske område, der afgrænses af en linje gennem følgende punkter:

54? 23' N, 14? 35' Ø

54? 21' N, 14? 40' Ø

54? 17' N, 14? 33' Ø

54? 07' N, 14? 25' Ø

54? 10' N, 14? 21' Ø

54? 14' N, 14? 25' Ø

54? 17' N, 14? 17' Ø

54? 24' N, 14? 11' Ø

54? 27' N, 14? 25' Ø

54? 23' N, 14? 35' Ø"

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand
MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning om vedtagelse af forslag til Europa-Parlamentets og Rådets afgørelse om ændring af Europa-Parlamentets og Rådets afgørelse 1419/1999/EF om en fællesskabsaktion vedrørende "Den Europæiske Kulturhovedstad" 2005-2019

2003/0274 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning om vedtagelse af forslag til Europa-Parlamentets og Rådets afgørelse om ændring af Europa-Parlamentets og Rådets afgørelse 1419/1999/EF om en fællesskabsaktion vedrørende "Den Europæiske Kulturhovedstad" 2005-2019

1- SAGSFORLØB

Forslag sendt til Europa-Parlamentet og Rådet

(dok. KOM(2003) 700 endelig - 2003/0274(COD)): // 17. november 2003

Udtalelse afgivet af Det Europæiske Økonomiske og Sociale Udvalg: // 21. april 2004

Udtalelse afgivet under Europa-Parlamentets førstebehandling: // 22. april 2004

Fælles holdning vedtaget: // 21. oktober 2004

2- FORMÅLET MED KOMMISSIONENS FORSLAG

I Europa-Parlamentets og Rådets afgørelse 1419/1999/EF bestemmes det, at de daværende 15 medlemsstater deltager i aktionen vedrørende "Den Europæiske Kulturhovedstad" i en særlig kronologisk orden i perioden 2005 - 2019.

Formålet med dette forslag til ændring af førnævnte afgørelse er hurtigt at kunne integrere de nye medlemsstater i aktionen vedrørende "Den Europæiske Kulturhovedstad". Kommissionen foreslår derfor fra 2009 at tilføje de nye medlemsstater på den liste, som er oprettet i afgørelsen, på lige fod med de nuværende medlemsstater, som allerede er blevet udpeget. Dette skal ske i henhold til en kronologisk orden, som på forhånd aftales mellem de nye medlemsstater.

3- BEMÆRKNINGER TIL DEN FÆLLES HOLDNING

Rådet har enstemmigt vedtaget Kommissionens ændrede forslag. I dette forslag er kun Parlamentets ændringsforslag 1 blevet medtaget (indføjelse af en betragtning angående tilpasningen af budgettet, i og med at der skal være 2 kulturhovedstæder pr. år).

4- KONKLUSION

Kommissionen skønner derfor, at teksten til den fælles holdning kan vedtages.
Bruxelles, den 14.12.2004

KOM(2004)805 endelig

2004/0273(ACC)

.

Forslag til

RÅDETS AFGØRELSE

om Fællesskabets holdning i Det Fælles Råd EU-Mexico til en berigtigelse til afgørelse nr. 3/2004 truffet af Det Fælles Råd EU-Mexico den 29. juli 2004

.

(forelagt af Kommissionen)

BEGRUNDELSE

Afgørelse nr. 3/2004 truffet af Det Fælles Råd EU-Mexico omhandler to fællesskabstoldkontingenter, som tager hensyn til den traditionelle handel mellem Mexico og de nye medlemsstater som følge af den seneste udvidelse af EU. Under udformningen af den pågældende afgørelse blev der desværre ikke indført særlige bestemmelser om tidsplanen for disse kontingenters ikrafttræden sådan som aftalt under forhandlingerne. Det er derfor nødvendigt med en berigtigelse.

2004/0273(ACC)

Forslag til

RÅDETS AFGØRELSE

om Fællesskabets holdning i Det Fælles Råd EU-Mexico til en berigtigelse til afgørelse nr. 3/2004 truffet af Det Fælles Råd EU-Mexico den 29. juli 2004

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen[1], og

ud fra følgende betragtning:

Det er nødvendigt at indføje en berigtigelse vedrørende indførelsen af en særlig bestemmelse om den aftalte tidsplan for ikrafttrædelsen af de to fællesskabstoldkontingenter, der indgår i afgørelse nr. 3/2004 truffet af Det Fælles Råd EU-Mexico -

TRUFFET FØLGENDE AFGØRELSE:

Artikel 1

Vedlagte udkast til afgørelse vedtages som Fællesskabets holdning i Det Fælles RådEU-Mexico.

Udfærdiget i Bruxelles, den

På Rådets vegne

Formand

BILAG

Udkast til AFGØRELSE TRUFFET AF DET FÆLLES RÅD EU-MEXICO

Nr. …/2004

af [dato]

om en berigtigelse til afgørelse nr. 3/2004 truffet af Det Fælles Råd EU-Mexico

DET FÆLLES RÅD HAR -

under henvisning til aftalen om økonomisk partnerskab og politisk samordning og samarbejde mellem Det Europæiske Fællesskab og dets medlemsstater på den ene side og De Forenede Mexicanske Stater på den anden side, undertegnet i Bruxelles den 8. december 1997, særlig artikel 47,

under henvisning til afgørelse nr. 3/2004 af 29. juli 2004, særlig artikel 1, stk. 1 og 2, og

ud fra følgende betragtning:

Det er nødvendigt at indføje en berigtigelse vedrørende ikrafttrædelsen af de to fællesskabstoldkontingenter, der indgår i afgørelse nr. 3/2004 -

TRUFFET FØLGENDE AFGØRELSE:

Artikel 1

Følgende indsættes under toldkontingenterne i bilag I og II til afgørelse nr. 3/2004: ”Dette kontingent åbnes fra 1. maj 2004 til 31. december 2004 og fra 1. januar til 31. december i hvert efterfølgende kalenderår, så længe kontingenterne er gældende."

Artikel 2

Denne afgørelse træder i kraft ved en udveksling af skriftlige meddelelser med bekræftelse af, at de nødvendige lovprocedurer er afsluttet. Datoen for afgørelsens ikrafttræden offentliggøres i Den Europæiske Unions Tidende og i De Forenede Mexicanske Staters Tidende.

Udfærdiget i …, den

På Det Fælles Råds vegne

+++++ TABLE +++++

[1] EUT C […] af […], s. […].
Bruxelles, den 10.12.2004

KOM(2004) 797 endelig

Forslag til

RÅDETS FORORDNING

om ændring af forordning (EF) nr. 2287/2003 for så vidt angår fiskerimulighederne for sild i Østersøen

(forelagt af Kommissionen)

BEGRUNDELSE

Ved Rådets forordning (EF) nr. 2287/2003 fastsættes for 2004 fiskerimulighederne og de dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

En ændring af forordningen er påkrævet, efter at der i september 2004 blev vedtaget en rekommandation i Den Internationale Østersøfiskerikommission (IBSFC) om forøgelse af fiskerimulighederne for sild med 10 000 tons i forvaltningsenhed 3.

Rådet anmodes om at vedtage dette forslag snarest muligt for at give fiskerne mulighed for at planlægge deres aktiviteter for dette fangstår.

Forslag til

RÅDETS FORORDNING

om ændring af forordning (EF) nr. 2287/2003 for så vidt angår fiskerimulighederne for sild i Østersøen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[1], særlig artikel 20, stk. 1,

under henvisning til forslag fra Kommissionen, og

ud fra følgende betragtninger:

(1) Den Internationale Østersøfiskerikommission (IBSFC) vedtog i september 2004 en rekommandation om forøgelse af fiskerimulighederne for sild med 10 000 tons i forvaltningsenhed 3. Denne rekommandation bør gennemføres i EF-retten

(2) Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger[2], bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

Bilag IA til forordning (EF) nr. 2287/2003 ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

I bilag IA til forordning (EF) nr. 2287/2003

affattes angivelsen vedrørende sild i forvaltningsenhed 3 som følger:

+++++ TABLE +++++

”

[1] EFT L 358 af 31.12.2002, s. 59.

[2] EUT L 344 af 31.12.2003. s. 1. Senest ændret ved Kommissionens forordning (EF) nr. 1645/2004 (EUT L 296 af 21.9.2004, s. 3).